open-index/open-wikipedia-markdown huggingface dataset:
Աղեղային էլեկտրական վառարան

**Աղեղային էլեկտրական վառարան**, էլեկտրական աղեղներում ջերմության փոխակերպվող էլեկտրական էներգիայով տաքացվող վառարան։ Ունի մեկ կամ մի քանի էլեկտրական աղեղ։ Տաքացման այդ ձևը հնարավորություն է տալիս համեմատաբար փոքր ծավալում կենտրոնացնել մեծ հզորություն (մեկ աղեղի համար՝ մինչև 16 հազար կվտ) և աղեղի ներսում զարգացնել մինչև 600&nbsp;°C։ Այս հատկությունների շնորհիվ Աղեղային էլեկտրական վառարանը, կիրառվում են այնպիսի արտադրություններում, որտեղ պահանջվում են շատ բարձր ջերմաստիճաններ և վառարանի աշխատանքային տարածության տարբեր կետերում թույլատրվում է ջերմային հոսքերի զգալի անհավասարաչափություն։ Աղեղային էլեկտրական վառարանը, սնվում են ցածրացնող ուժային տրանսֆորմատորից։

Աղեղային էլեկտրական վառարան լինում են՝ ուղղակի գործողության (կախյալ աղեղով), անուղղակի գործողության (անկախ աղեղով) և փակ աղեղով։ Առաջինում աղեղն ստացվում է ուղղաձիգ տեղակայված գրաֆիտե կամ ածխե էլեկտրոդների և բովախառնուրդի միջև։ Նման տիպի վառարանները մեծ մասամբ եռաֆազ են։

## Կիրառում
Օգտագործվում են պողպատի հալման համար։ Անուղղակի գործողության Աղեղային էլեկտրական վառարան աղեղն ստացվում է երկու հորիզոնական էլեկտրոդների միջև։ Աշխատում են միաֆազ հոսանքով։ Կիրառվում են հիմնականում բրոնզի հալման համար, քանի որ նրանց մեջ, ուղղակի գործողության Աղեղային էլեկտրական վառարանների համեմատությամբ, փոքր են թանկարժեք գունավոր մետաղների գերտաքացումն ու հալակորուստը։

Փակ աղեղով Աղեղային էլեկտրական վառարանները կիրառվում են անընդհատ ընթացող պրոցեսների համար, որտեղ աղեղն ստացվում է պինդ բովախառնուրդի շերտի տակ։ Նման տիպի վառարանները սովորաբար եռաֆազ են, ունեն 3 կամ 6 ուղղաձիգ տեղակայված էլեկտրոդներ։ Օգտագործվում են հանքաքարից թուջ հալելու, վերահալելու, կալցիումի կարբիդ ստանալու համար, ֆեռոհամաձուլվածքների և էլեկտրաքիմիական այլ արտադրություններում։

ՀԽՍՀ–ում Աղեղային էլեկտրական վառարանները օգտագործվում են Երևանի Ս. Մ. Կիրովի անվան քիմիական, Ալավերդի պղնձաքիմիական կոմբինատներում, Ղափանի հարստացուցիչ ֆաբրիկայում և այլուր։

## Գրականություն
* Свенчанский А. Д., Смелянский М. Я., Электрические промышленные печи, ч. 2., М., 1970.

Կատեգորիա:Վառարաններ
Բաբախան

**Բաբախան**, լեռ Հայաստանում, Դիլիջան քաղաքից մոտ 22 կմ արևելք, Աղստև գետի միջին հոսանքի աջ կողմում։ Բարձրությունը 2337 մետր (2343 մ)։

## Ծանոթագրություններ

Կատեգորիա:Հայաստանի լեռներ
Ամոնալներ

**Ամոնալներ** (ամոնիում + ալյումին), պայթուցիկ խառնուրդներ, ամոնիտների խմբից։ Կայուն են հարվածի և շփմաև նկատմամբ, պայթում են դետոնացումից։

Պարունակում են ամոնիումի նիտրատ (50-90%), ալյումինի փոշի (4-10 %), ածուխ, պարաֆին և այլ նյութեր։ Ամոնալները խոնավություն կլանելով պնդանում են և կորցնում պայթելու հատկությունը։ Տրինիտրոթոլուոլ (15 %) կամ նիտրոնավթալին պարունակող ամոնալները ջրակայուն են։

Կատեգորիա:Պայթուցիկ նյութեր
Կատեգորիա:Քիմիական խառնուրդներ
Աճուկային խողովակ

**Աճուկային խողովակ**, ճեղքանման թեք տարածություն աճուկային շրջանում, որովայնի առջևի պատի մկանների հաստության մեջ։ Աճուկային խողովակը գոյանում է ներարգանդային կյանքում, երբ ամորձին որովայնի խոռոչից իջնում է ամորձապարկ։ Աճուկային խողովակը ունի 2 բացվածք՝ որովայնային և ենթամաշկային։ Տղամարդկանց աճուկային խողովակով անցնում է սերմնալարը, կանանց աճուկային խողովակով՝ արգանդի կլոր կապանը։ Որովայնի պատի թուլացումը և աճուկային խողովակի բացվածքի լայնացումը նպաստում են աճուկային ճողվածքի առաջացմանը։

Կատեգորիա:Անատոմիա
Զվարթ գիտություն

**«Զվարթ գիտություն»** (), Ֆրիդրիխ Նիցշեի ստեղծագործությունը։

## Ստեղծման հանգամանքները և անվանումը
«Զվարթ գիտության» գաղափարը մտահղացվել է Նիցշեի մոտ 1881 թ. ամռանը շվեյցարական Զիլս իմ Էնգադինե կոմունայում Սպինոզայի աշխատություններին ծանոթանալուց հետո։ Անմիջապես գիրքը գրվել է 1881-1882 թթ. Ջենովայում։ Հունվարի 28-ին Նիցշեն ուղարկում է տեքստի սկզբնական տարբերակը երգահան Պետեր Գաստին որպես «Արշալույսի» շարունակությունը։

Նիցշեն երկար ժամանակ մտածում էր անվանման շուրջ և ի վերջո ընտրեց «Զվարթ գիտության» տարբերակը։ Այդ եզրը պրովանսալյան տրուբադուրները կիրառում էին իրենց բանաստեղծական արվեստը նշելու համար։

Հունիսին Նիցշեն գիրքը տպագրության է հանձնում, իսկ օգոստոսին այն արդեն հայտնվում է գրախանութներում։ Երկրորդ հրատարակությունը լույս է տեսել 1887 թ.։

## Կառուցվածքը և խնդրո առարկան
Գրքին նախորդում է 63 էպիգրամաներից կազմված նախերգանքը։ Հիմնական մասը կազմված է տարբեր երկարությամբ հինգ գրքից, որոնք ընդգրկում են ընդհանուր առմամբ 383 հատված։ Գիրքն ավարտվում է 14 բանաստեղծությամբ («Ֆոգելֆրայ արքայազնի երգերը»)։ Հինգերորդ գիրքը և բանաստեղծությունները ի հայտ են եկել միայն երկրորդ հրատարակությունում։

Տվյալ ստեղծագործությունում Նիցշեն անդրադառնում է, մասնավորապես, այնպիսին հարցերին, ինչպիսիք են չարիքի էությունը (առաջին գիրքը), արվեստի և բնության կապը (երկրորդ գիրքը), «Աստծո ստվերը», այսինքն աշխարհի կարգավորվածությունը ըստ տրամաբանության օրենքների (երրորդ գիրքը) և այլն։ Հենց այդտեղ է լույս տեսնում «Աստված մեռած է» հայտնի արտահայտությունը։

## Գրականություն
* Kaufmann, Walter, *Nietzsche:  Philosopher, Psychologist, Antichrist*, Princeton University Press, 1974.
* *The Gay Science: With a Prelude in Rhymes and an Appendix of Songs* by Friedrich Nietzsche; translated, with commentary, by Walter Kaufmann (Vintage Books, March 1974, ISBN 0-394-71985-9)
* Pérez, Rolando. Towards a Genealogy of the Gay Science: From Toulouse and Barcelona to Nietzsche and Beyond . eHumanista/IVITRA. Volume 5, 2014.

Կատեգորիա:Ֆրիդրիխ Նիցշեի ստեղծագործություններ
Կատեգորիա:1882 գրքեր
Կատեգորիա:1882 ոչ գեղարվեստական գրքեր
Վյաչեսլավ Շամիրյան

**Վյաչեսլավ Արշակի Շամիրյան** (), հայ դերասան։

## Կենսագրություն
Վյաչեսլավ Շամիրյանը ծնվել է 1951 թվականին, Երևանում։ Բանակում՝ ծառայության ընթացքում, հանդես է եկել որպես երաժիշտ։ 1973-1975 թվականներին սովորել է Երևանի Ստանիսլավսկու անվան ռուսական դրամատիկական թատրոնի դերասանական ստուդիայում։ Աշխատում է նույն թատրոնում որպես դերասան։

1989-1993 թվականներին մասնակցել է Արցախի պատերազմին։ Երկրապահ կամավորական միության անդամ է։

## Դերեր թատրոնում
* Մոզի՝ Սունդուկյանի «Քանդած օջախ»
* Վասիլի Բոկ՝ Գալինի «Մրցույթ»
* Լեյզեր՝ Գորինի «Հիշատակի աղոթք»
* Շահեն՝ Շանթի «Ինկած բերդի իշխանուհին»
* Մինթոև՝ Շիրվանզադեի «Մորգանի խնամին»
*Իոլայ` Գ. Շախի «Հերկուլեսի տասներեքերորդ սխրանքը»
*Խեղկատակ` Մ. Ֆյուշտի «Թագավորական ողբերգություն»
*Միտրֆան` Դ. Ֆոնվիզինի «Տհասը»)
*Սուսլիկ (Ստ. Կոստովի «Գուշակ»
*Միհրդատ Պոնտացի` Պ. Զեյթունցյանի «Աստվածների կանչը»
*Տիմոտե, այնուհետև Իշխան`Ա. Ցագարելիի «Խանումա»

## Դերեր ֆիլմերում
* «Տեսնել նպատակը», 1978 
* «Խնձորի այգին», 1985 
* «Ալա Բալա Նիցա», 2011

## Հեռուստասերիալներ
* «Կյանքի գինը»
* «Վերադարձ»

## Մրցանակներ
*Մովսես Խորենացու մեդալ (2014)
*ՀԹԳՄ ոսկե մեդալ (2021)

## Ծանոթագրություններ

Կատեգորիա:1951 ծնունդներ
Կատեգորիա:Երևան քաղաքում ծնվածներ
Կատեգորիա:Հայ դերասաններ
Կատեգորիա:Մովսես Խորենացու մեդալակիրներ
Կատեգորիա:Սեպտեմբերի 10 ծնունդներ
Բիլի Բյորք (դերասան)

**Ուիլյամ Ալբերտ «Բիլի» Բյորք** (), ամերիկացի դերասան։

## Կենսագրություն
Բյորքը ծնվել է Բելինգհեմում, Վաշինգտոնում։ Հայտնի է դարձել 2008 թվականին` «Մթնշաղ» ֆիլմում Չարլիի դերում և «24» սերիալի երկրորդ սեզոնում Հարի Մատիսոնի դերում։

Բիլին դեռահաս տարիքում երաժշտական խմբի անդամ է եղել։ Նա դրամա է սովորել «Արևմտյան Վաշինգտոնի համալսարան»-ում, իսկ հետո աշխատել է Անեքս թատրոնում, ինչպես նաև *New City Festival*-ում և *A.H.A. Theater*-ում, Սիեթլում։

## Կարիերան
Հեռուստատեսային ծրագրերում նույնպես խաղացել է։ Որոնցից են *Deep Space Nine*, «Party Of Five», «Գիլմորի աղջիկը», «Կարեն Սիսկո» սերիալները։ Նա նաև խաղացել է Էրիկ Բոքսի դետեկտիվ ժանրի «Չթողնելով հետքեր» ֆիլմում։

Դրանից հետո նա նկարահանվել է «Սիրո տոն» ֆիլմում, որտեղ գլխավոր դերերում նկարահանվել են հայտնի դերասաններ, ինչպիսիք են Սելմա Բլերը և Մորգան Ֆրիմանը։ Բյորքի վերջին ֆիլմերից է Ստեֆանի Մայերի համանուն վեպի վրա նկարահանված «Մթնշաղ» ֆիլմը, որտեղ նա մարմնավորում է Չարլի Սվոնի կերպարը։

Այս ամենի հետ մեկտեղ Բյորքը համարվում է «Հոլիվուդյան պոկեր» օնլայն պոկերի կայքի «հայտնի դեմքերից» մեկը։

## Ծանոթագրություններ

* [Դերասանի և «[Մթնշաղ (ֆիլմ)|Մթնշաղ»] ֆիլմերի մասին] 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ամոթալի դաշնագիր

**Ամոթալի դաշնագիր**, կնքվել է 363 թ. հուլիսի սկզբներին, Սասանյան Պարսկաստանի և Հռոմեական Կայսրության միջև (30 տարով)՝ վերջ տալով 338-ին սկսված և ընդմիջումներով շարունակված պարսկահռոմեական պատերազմներին։ Այդ պատերազմներում Հայաստանը Հռոմի դաշնակիցն էր։ 363-ին Հուլիանոս կայսրը, վճռական հաղթանակի հասնելու մտադրությամբ, Միջագետքի վրայով արշավեց Պարսկաստան, սակայն հունիսի 26-ին զոհվեց, և արշավանքը ձախողվեց։ Հռոմեական զորքը նոր կայսր ընտրեց Հովիանոսին, որը թուլամորթ ու անվճռական էր իր իշխանությունը ապահովելու և հռոմմեական զորքերի նահանջը կազմակերպելու նպատակով ընդունեց Շապուհ II առաջարկած ծանր ու ստորացուցիչ հաշտության պայմանները, չնայած բավարար ուժեր ուներ կռվելու համար։ Կնքված պայմանագրի համաձայն, որը հռոմեացի պատմիչ Ամիանոս Մարկելինոսը անվանել է «ամոթալի», Հռոմը Պարսկաստանին զիջեց Արվաստանը` Մծբին քաղաքով, Սինգարաու,Կաստրամավրորում հզոր ամրոցներով, Աղձնիքը, Մոկքը, Կորդուքը, Ծավդեքը և Ռեմիենեն։

«Ամոթալի դաշնագիր» Հայաստանի համար ծանր ու աղետալի հետևանքներ ունեցավ։ Շապուհ II-ը, իրեն ազատ զգալով, 364 թվականին հարձակվեց Հայաստանի վրա, ավերեց նրա քաղաքները, խարդախորեն ձերբակալեց Արշակ Բ թագավորին, կործանարար հարված հասցրեց հայ Արշակունիների թագավորությանը։

Կատեգորիա:363
Կատեգորիա:Հռոմեա-պարսկական պատերազմներ
Կատեգորիա:Պայմանագրեր այբբենական կարգով
Կլեզյո

**Կլեզյո** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Սեն Ռամբեր ան Բյուժե կանտոնի կազմի մեջ։ Կոմունայի օկրուգը Բելլեն է։

Կոմունայի կոդը՝ 01107։

## Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս՝ Լիոն քաղաք, 50 կմ է և 37 կմ հարավ-արևելք Բուրկ ան Բրեսից։

## Կլիմա
Կլիման ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 135 մարդ։

## Քաղաքապետեր

## Տնտեսություն
2010 թվականին աշխատունակ տարիքի (15-64 տարեկան) ունեցող 92 մարդկանցից 68-ը տնտեսապես ակտիվ են եղել, 24-ը՝ պասիվ (ակտիվության ցուցանիշը` 73,9% է, 1999 թվականին՝ 71,2%)։ 68 ակտիվ բնակիչներից աշխատել են 62-ը (32 տղամարդ, 30 կին), գործազուրկ է եղել 6 մարդ (2 տղամարդ և 4 կին)։ 24 պասիվներից 6 հոգի եղել են աշակերտ կամ ուսանող, 14-ը՝ թոշակառու, 4 պասիվ են եղել այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ավարայրի ճակատամարտը (կտավ)

**Ավարայրի ճակատամարտը**, ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ նվիրված Ավարայրի ճակատամարտին՝ Վարդանանց պատերազմին։

## Պատմություն
Հանրապետության ժողովրդական նկարիչ Էդուարդ Իսաբեկյանին ոգեշնչել է հայ ժողովրդի պատմության ամենադրամատիկ դրվագներից մեկը՝ Վարդանանց հերոսամարտը։

Իսաբեկյանը խորհրդահայ կերպարվեստում առաջինը դիմեց վարդանանց թեմային, այն հարստացրեց ինքնատիպ պատմական կոմպոզիցիաներով։
Հինգերորդ դարի պատմիչ Եղիշեի պատմությունը և Դերենիկ Դեմիրճյանի «Վարդանանք» պատմավեպը ներշնչեցին նկարչին՝ ցույց տալու ժողովրդի հերոսական կերպարը։

1977 թվականին, ավարտելով Դեմիրճյանի «Վարդանանք»-ի համար արված իլյուստրացիաները, Իսաբեկյանը 1983 թվականին ստեղծեց նաև գեղանկարչական մեծ կտավ այդ թեմայով։

1985 թվականին Իսաբեկյանի մի շարք կտավներ, այդ թվում՝ Ավարայրի ճակատամարտը, արժանացել են պետական մրցանակի։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:1983 նկարներ
Կատեգորիա:Հայաստանի ազգային պատկերասրահի նկարներ
Կոլինի

**Կոլինի** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Կոլինի կանտոնի կազմի մեջ։ Կոմունայի օկրուգը Բուրկ ան Բրեսն է։

Կոմունայի INSEE կոդը՝ 01108։

## Աշխարհագրություն
Կոմունան Փարիզ քաղաքից գտնվում է 360 կմ հարավ-արևելք, Դեպի հյուսիս-արևելք՝ Լիոն քաղաք, 80 կմ է և 22 կմ հյուսիս-արևելք Բուրկ ան Բրեսից։

Կոմունայի տարածքում հոսում է Սոլնան գետը։

## Կլիմա
Կլիման ցամաքային է, ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1154 մարդ։

## Տնտեսություն
2010 թվականին աշխատունակ տարիքի (15-64 տարեկան) ունեցող 634 մարդկանցից 481-ը տնտեսապես ակտիվ են եղել, 153-ը `պասիվ (ակտիվության ցուցանիշը` 75,9% է, 1999 թվականին՝ 72,1%)։ 481 ակտիվ բնակիչներից աշխատել են 440-ը (237 տղամարդ, 203 կին), գործազուրկ է եղել 41 մարդ (22 տղամարդ և 19 կին)։ 153 պասիվներից 41 հոգի եղել են աշակերտ կամ ուսանող, 75-ը՝ թոշակառու, 37 պասիվ են եղել այլ պատճառներով։

## Տեսարժան վայրեր
Սբ. Մարինայի եկեղեցի

## Ծանոթագրություններ

## Արտաքին հղումներ
* Официальный сайт 
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Հակոբ Այվազյան

**Հակոբ Հովհաննեսի Այվազյան** (), հայ առաջին պրոլետարական գրողներից։

## Կենսագրություն
Ծնվել է 1890 թ. դեկտեմբերի 20-ին, Լոռու Շահնագար գյուղում։ Սկզբնական կրթությունն ստացել է տեղի ծխական դպրոցում, չորս տարի ուսանել Վենետիկի Մխիթարյանների մոտ, ավարտել Թրֆլիսի Ներսիսյան դպրոցը (1912)։ Աշխատակցել է «Կոմունիստ» (Բաքու), «Կարմիր աստղ», ապա «Մարտակոչ» օրաթերթերին (Թիֆլիս)։ Գրել է հեղափոխական ոգով տոգորված բանաստեղծություններ։ 1922 թվականին մասնակցել է Վրաստանի պրոլետարական գրողների ասոցիացիայի հայկական սեկցիայի հիմնադրմանն ու նրա օրգան «Դարբնոց» ամսագրի հրատարակմանը։ Այվազյանը իր հոդվածներում հանդես է եկել սոցիալիստական արվեստին խորթ ուղղությունների դեմ։ Մահացել է 1924 թ. ապրիլի 19-ին, ծննդավայրում։

## Ծանոթագրություններ

## Աղբյուրներ
* Անմոռաց դեմքեր, Երևան, 1965 թ., էջ 218-220։
* Ասատուր Փաշայան, Հայ մշակույթի վաղամեռիկ գործիչներ, Ե., 2002, էջ 22։

Կատեգորիա:Հայ արձակագիրներ
Սուրբ Աստվածածին եկեղեցի (Վարդենիս)

**Սուրբ Աստվածածին եկեղեցի**, Հայ առաքելական եկեղեցի Հայաստանի Գեղարքունիքի մարզի Վարդենիս քաղաքում։ Ընդգրկված է Վարդենիսի պատմության և մշակույթի անշարժ հուշարձանների ցանկում։

## Պատմություն
Սուրբ Աստվածածին եկեղեցին կառուցված է 1902-1912 թվականներին ըստ երևույթին՝ ավելի հին ժամանակներից գոյություն ունեցած եկեղեցու տեղում։ Եկեղեցու հատակագիծը խաչաձև է, գմբեթը՝ սլացիկ։ Գմբեթի թմբուկի վրա կան երկարավուն լուսամուտներ։ Կառուցված է գունագեղ և սրբատաշ բազալտով, ունի 3 կամարակապ դռներ։

Բակում կան գերեզմաններ, գեղազարդ խաչքարեր, ու տապանաքարեր (15–18–րդ դար)։ Այստեղ մինչև 19-րդ դարի վերջերը պահվել են մի քանի ձեռագիր ու հին տպագիր գրքեր։ Եկեղեցու բակում թաղված են ժամանակագիր Հովհաննես Ծարեցին (16-րդ դ) և Սարգիս Վարդապետը։

## Ծանոթագրություններ

ա
Կատեգորիա:Գեղարքունիքի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
ա
Թեմբեքի լեռներ

**Թեմբեքի լեռներ**, լեռներ Հայկական լեռնաշխարհում, Բյուրակն-Մնձորյան լեռնահամակարգում, նրա արևելյան մասում, Արածանիի ավազանի Գյունեկ գետի աջակողմյան վտակների ջրբաժանում, Էրզրում քաղաքից մոտ 60 կմ հարավ-արևմուտք։ Ձգվում են հարավ-արևմուտքից հյուսիս-արևելք մոտ 10 կմ։

## Ծանոթագրություններ

Կատեգորիա:Մնձուրի լեռնաշղթա
Կատեգորիա:Էրզրումի մարզի լեռներ
Կոստանդին Այվազյան

**Կոստանդին Գրիգորի Այվազյան** (), կուսակցական և պետական գործիչ։

## Կենսագրություն
Ծնվել է ապրիլի 19-ին, Զանգեզուրի գավառի Վանք գյուղում (այժմ՝ Սյունիկի մարզ)։ Սովորել է Բաքվում, Բաքվի կոմունայի ժամանակ ծառայել է կարմիր բանակում։ 1920 թվականի մայիսի 7-ին մասնակցել է «Վարդան զորավար» զրահագնացքում կայացած խորհրդակցությանը, ընտրվել Դիլիջանի գավառի հեղկոմի անդամ։

1921—1923 թվականներին ղեկավար աշխատանք է տարել էջմիածնի, Նոր Բայազետի գավառային կուսկոմիտեներում։ 1926 թվականից եղել է Հայաստանի ջրային տնտեսության պետ։ Ընտրվել է Հայաստանի Կենտգործկոմի, Անդրկենտգործկոմի անդամ։ ԽՄԿԿ անդամ 1918 թվականից։

## Ծանոթագրություններ

Կատեգորիա:Հայ պետական գործիչներ
Թախչալա Կայա

**Թախչալա Կայա**, լեռ Ադրբեջանի Բաբեկի շրջանում, Նախիջևան քաղաքից 20-22 կմ հյուսիս, Նախիջևան գետի ձախակողմյան վտակներից մեկի ափին։ Բարձրությունը 1500 մ։ Լերկ է, բուսականությամբ աղքատիկ։

## Ծանոթագրություններ

Կատեգորիա:Նախիջևանի լեռներ
Կատեգորիա:Բաբեկի շրջան
Խեցեգործական արդյունաբերություն

**Խեցեգործական արդյունաբերություն**՝ ձևավորվել է 1930-ական թվականների վերջերին։ 1938-1940 թվականներին գործարկվեցին Երևանի խեցեգործական առարկաների կոմբինատը (աղյուսի գործարանի հիմքի վրա), Երևանի և Կիրովականի աղյուսի-կղմինդրի գործարանները։ Ճյուղն սկսեց բուռն զարգանալ 60-ական թվականներին․։ 1965 թվականից Երևանի խեցեգործական առարկաների կոմբինատը սկսեց թողարկել (375 հազար մ2 հատակապատման և 400 հազար մ2 երեսպատման) խեցե սալիկներ, իսկ 1970 թվականից՝ սանիտարատեխնիկական և շինարարական իրեր։ 1986 թվականին կոմբինատն ուներ սալիկների, սանիտարատեխնիկական և շինարարական իրերի, խեցե խողովակների արտադրամասեր։ 10-րդ հնգամյակում կոմբինատի համախառն արտադրանքի ծավալը կազմել է 5 միլիոն ռուբլի, իսկ 11-րդ հնգամյակի վերջին՝ մոտ 7 միլիոն ռուբլի։ 1980-ական թվականների սկզբից խեցեգործական առարկաների արտադրության ներմուծվող հումքը տեղականով փոխարինելու նպատակով ուսումնասիրվում և արտադրության մեջ ներդրվում են ՀԽՍՀ տարբեր շրջանների կավահումքը, քվարցա–դաշտասպաթային ապարները, ինչպես նաև քարի արդյունահանման ու մշակման թափոնները։ Հեռանկարում նախատեսվում է հանրապետությունում տարեկան արտադրել 1 միլիոն մ2 երեսպատման սալիկ, 500 պայմանական կմ սանիտարատեխնիկական և 1500 պայմանական կմ ցամաքուրդային խեցե խողովակներ, ինչպես նաև զգալիորեն ընդարձակել թողարկվող լայն սպառման առարկաների տեսականին և ավելացնել դրանց արտադրության ծավալը։

Կատեգորիա:Խեցեգործություն
Կատեգորիա:Արդյունաբերություն
Զերբե

**Զերբե**, գետ Միջերկրական ծովի ավազանում։ Հոսում է Ադանայի նահանգով։ Հիշատակվում է Թուրք հեղինակ Քյաթիբ Չելեբին։

## Ծանոթագրություններ

Կատեգորիա:Թուրքիայի գետեր
Մաթնի շրջան

**Մաթնի շրջան ** (), Լիբանանի 25 շրջաններից մեկը, որը գտնվում է Լեռնային Լիբանանի մարզի կազմի մեջ։ Շրջանի վարչական կենտրոնն է հանդիսանում Էլ-Ջուդեյդա քաղաքը։ Շրջանի բնակչությունը կազմում 511 200 մարդ։ Բնակչության խտությունը 511 մարդ/կմ² է։

## Աշխարհագրություն
Շրջանը գտնվում է Լիբանանի արևմտյան մասում՝ 265 կմ² տարածքով։ Հյուսիսից սահամանակից է Քեսերվանին, հարավից՝ Բաաբդայի շրջանին, արևելքից Զահլեի շրջանին, հարավ-արևելքում Բեյրութ քաղաքին, իսկ արևմուտքից շրջանի ափերը ողողում է Միջերկրական ծովը։

## Համայնքներ
Շրջանը բաժանվում է 48 համայնքների։

## Ծանոթագրություններ

Կատեգորիա:Լեռնային մարզ (Լիբանան)
Կատեգորիա:Լիբանանի շրջաններ
Եղերովի լեռնանցք

**Եղերովի լեռնանցք**, լեռնանցք Հայկական լեռնաշխարհում, Հայկական Տավրոս լեռնաշղթայում, Վանա լճի հարավային կողմում, Եղերով և Արտոս լեռնագագաթնրի միջև։ Եղերովի լեռնանցքով կապ է պահպանվում Մոքս գյուղաքաղաքի և Ոստանի ավանի միջև։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Հայկական լեռնաշխարհի լեռնանցքներ
Կատեգորիա:Թուրքիայի լեռնանցքներ
Ջբեյլի շրջան

**Ջբեյլի շրջան** (), Լիբանանի 25 շրջաններից մեկը, որը գտնվում է Լեռնային Լիբանանի մարզի կազմի մեջ։ Քաղաքի վարչական կենտրոնն է հանդիսանում Ջբեյլ քաղաքը։ Բնակչությունը կազմում է 89 000 մարդ։ Բնակչության խտությունը հավասար է 234 մարդ/կմ²։

## Աշխարհագրություն
Շրջանը տեղակայված է Լիբանանի արևմտյան մասում և ունի 380 կմ² տարածք։ Հյուսիսից սահմանակից է Բաթրունի շրջանին, հարավից՝ Քեսերվանի շրջանին, արևելքից Բաալբեկի շրջանին, իսկ արևմուտքում նրա ափերն են ողողում Միջերկրական ծովի ջրերը։

## Համայնքներ
Շրջանը բաժանվում է 35 համայնքների։

## Ծանոթագրություններ

Կատեգորիա:Լեռնային մարզ (Լիբանան)
Կատեգորիա:Լիբանանի շրջաններ
Ալեյ (քաղաք)

**Ալեյ** (), քաղաք Լիբանանում, որը մտնում է Լեռնային Լիբանանի մարզի կազմի մեջ։ Վարչական կենտրոնն է համանուն Ալեյի շրջանի։

## Աշխարհագրություն
Քաղաքը գտնվում է Լիբանանի Լեռնային մարզում՝ Բեյրութ քաղաքից մետ 10 կմ հեռավորության վրա։ Ծովի մակարդակից բացարձակ բարձրությունը կազմում է 913 մետր։

## Բնակչություն
Ըստ 2012 թվականի մարդահամարի տվյալների, քաղաքի բնակչությունը կազմում է 46 269 մարդ։ Քաղաքի բնակչության մեծ մասը կազմում են դրուզները և քրիստոնյաները։

## Ծանոթագրություններ

Կատեգորիա:Լեռնային մարզ (Լիբանան)
Կատեգորիա:Լիբանանի քաղաքներ
Աճման կոն

**Աճման կոն**, ցողունի, արմատի կամ ճյուղի գագաթ, որը կազմված է գոյացնող հյուսվածքից (առաջնային մերիսթեմա)։

Աճման կոնի ծայրում գտնվում են մեկ կամ մի քանի սկսնակ (ինիցիալ) բջիջներ, որոնց անընդհատ կիսվելով է պայմանավորված տվյալ օրգանի աճումը։ Ցողունի աճման կոնը ծածկված է բողբոջներ կազմող մանր, նուրբ տերևիկներով, իսկ արմատինը պաշտպանված է ծայրապատյանով։

Բարձրակարգ բույսերի ցողունի, կենտրոնական մասը՝ իրան։ Աճման կոնից ցած գոյանում են առաջնային թմբիկներ, որոնցից կազմավորվում են տերևները։ Առաջնային թմբիկների ծոցերում առաջանում են երկրորդային թմբիկներ, որոնցից Էլ զարգանում են կողքային ընձյուղները։

Կատեգորիա:Բուսաբանություն
Քաջարի սիրտը (հեռուստանովել)

**Քաջարի Սիրտը** (), իսպանալեզու հեռուստանովել է, նկարահանված Տելեմունդո հեռուստաընկերության կողմից։ Դերերում՝ Ադրիանա Ֆոնսեկա, Խոսե Լուիս Ռեսենդես, Խիմենա Դուկե, Ֆաբիան Ռիոս, Այլին Մուխիկա և Մանուել Լանդետա։

Տելեմունդոն հեռարձակել է հեռուստանովելը մարտի 6-ից (2012) մինչև հունվարի 7-ը (2013) ժամը 21։00-ին Հունվարի 8-ին "Տիրուհին" փոխարինեց հեռուստասերիալին։ Ինչպես Տելեմունդոյի մնացած հեռուստանովելները, սա նույնպես կհեռարձակվի անգլերեն ենթավերնեգրերով։ (CC3)

## Դերերում
* Ադրիանա Ֆոնսեկա - Անխելա Վալդես
* Խոսե Լուիս Ռեսենդես - Խուան Մարկոս Առոյո
* Այլին Մուխիկա - Ֆերնանդա դել Կաստիլյո
* Խիմենա Դուկե - Սամանթա Նավառո
* Ֆաբիան Ռիոս - Գիլյերմո "Վիլլի" դել Կաստիլյո
* Վանեսա Պոսե - Էմմա Առոյո
* Մանուել Լանդետա - Բերնանդո դել Կաստիլո
* Գաբրիել Պոռռաս - Միգել Վալդես
* Միգել Վարոնի - Խեսուս Մատամորոս "Փրկիչ"

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:2012 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Իսպաներեն հեռուստասերիալներ
Կատեգորիա:Ռոմանտիկ հեռուստասերիալներ
Օպերատոր (մաթեմատիկա)

**Օպերատոր** մաթեմատիկայում, հասկացություն, որն ամենաընդհանուր իմաստով նշանակում է համապատասխանություն որոշակի կառուցվածք ունեցող  X և  Y բազմությունների միջև, երբ  X-ի յուրաքանչյուր  X տարրին համապատասխանեցվում է  Y-ի որևէ  Y տարր։ Համարժեք իմաստ ունեն *արտապատկերում*, *[[ձևափոխություն]]*, *[[ֆունկցիա]]* տերմինները։

## Հիմնական տերմինաբանություն
 Y տարրը կոչվում է  X-ի կերպար, իսկ  X-ը՝  Y-ի նախակերպար։ Երբ X,  Y-ը թվային բազմություններ են, սովորաբար գործածվում է «ֆունկցիա» տերմինը։

Անվերջ չափանի տարածությունը իրական կամ կոմպլեքս թվերի բազմության մեջ արտապատկերող օպերատորը կոչվում է ֆունկցիոնալ։ Օպերատորների կարևոր դաս են կազմում գծային օպերատորները գծային նորմավորված տարածություններում։ Ֆիզիկայում և մաթեմատիկական անալիզում առավել կարևոր դեր են խաղում դիֆերենցիալ և ինտեգրալ օպերատորները։

## Գրականություն
* *Вентцель Е. С.* Теория вероятностей — 1998, стр. 388—390
* *Маделунг Э.* Математический аппарат физики — стр. 34
* (1995) Оператор. Математический энциклопедический словарь. Гл. ред. Ю. В. Прохоров. М.: «Большая российская энциклопедия».

Կատեգորիա:Մաթեմատիկական անալիզ
Կատեգորիա:Գծային հանրահաշիվ
Կատեգորիա:Հանրահաշիվ
Ամոնիֆիկացում

thumb|right
**Ամոնիֆիկացում** ( - անել), ազոտ պարունակող օրգանական նյութերի քայքայման պրոցես՝ ամոնիակի անջատմամբ։ Հողում ազոտական նյութերի հիմնական զանգվածը գտնվում է բույսերի համար անմատչելի միացությունների ձևով։ Ազատման շնորհիվ նրանք դառնում են մատչելի։

## Միկրոօրգանիզմներ
Ամոնիֆիկացում կատարվում է նեխման բակտերիաների, ճառագայթասնկերի և բորբոսասնկերի որոշ տեսակների, իսկ կենդանի օրգանիզմներից անջատված միզանյութի Բ.՝ ուրոբակտերիաների միջոցով։

Գոմաղբի միզանյութի արագ քայքայման ժամանակ ազոտի մի մասը կորչում է, որպես ցնդող ամոնիակ։ Այդ կանխելու համար գոմաղբին պետք է խառնել թթու տորֆ կամ գիպս, որոնք կլանում և կապում են անջատված ամոնիակը, արգելակում միզանյութի քայքայումը։ Ամոնիակ է առաջանում նաև միզաթթվի, հիպուրաթթվի և հողի հումուսի քայքայումից։

## Արտաքին հղումներ
* Putrefaction: Dr. Dinesh Rao's Forensic Pathology
* The Rate of Decay in a Corpse

Կատեգորիա:Մանրէաբանություն
Կատեգորիա:Ախտաբանական անատոմիա
Կատեգորիա:Կենսաբանական գործընթացներ
Քուրայի շրջան

**Քուրայի շրջան** (), Լիբանանի 25 շրջաններից մեկը, որը գտնվում է Հյուսիսային Լիբանանի մարզի կազմի մեջ։ Քաղաքի վարչական կենտրոնն է հանդիսանում Ամյուն քաղաքը։ Բնակչությունը կազմում է 68 160 մարդ։ Բնակչության խտությունը՝ 394 մարդ/կմ²։

## Աշխարհագրություն
Շրջանը տեղակայված է Լիբանանի հյուսիսարևմտյան մասում և ունի 173 կմ² տարածք։ Հյուսիսում սահմանակից է Տրիպոլիի շրջանին, հարավում՝ Բոթրոնի շրջանին, արևելքում Զգարտայի շրջանին և Բիշարի շրջաններին, իսկ արևմուտքում նրա ափերն են ողողում Միջերկրական ծովի ջրերը։

## Համայնքներ
Շրջանը բաժանվում է 34 համայնքների։

## Ծանոթագրություններ

Կատեգորիա:Լիբանանի շրջաններ
Կատեգորիա:Հյուսիսային մարզ (Լիբանան)
Դրեյֆ

**Դրեյֆ** (՝ լողալ, քշել), շարժվող նավի քշվելը քամիների և հոսանքների ազդեցությամբ։ Դրեյֆ է կոչվում նաև նույն պատճառներով սառցի տեղաշարժը ծովում։

## Տես նաև
* Գեների դրեյֆ
* Դրեյֆային շարժունակություն

Կատեգորիա:Ֆիզիկա
Կատեգորիա:Նավագնացություն
Ռոբերտ Մանուկյան (այլ կիրառումներ)

**Ռոբերտ Մանուկյան** անունը կարող է վերաբերել հետևյալ անձանց.

* Ռոբերտ Մանուկյան (1918-2002), ամերիկահայ պրոֆեսիոնալ ըմբշամարտիկ։
* Ռոբերտ Մանուկյան (նկարիչ) (1929), հայ նկարիչ։
* Ռոբերտ Մանուկյան (ռեժիսոր) (1964), հայ ռեժիսոր։
Թորթումի գավառակ

**Թորթում**, գավառակ Արևմտյան Հայաստանում, գավառակ Էրզրումի վիլայեթի Էրզրումի գավառում։ Գտնվում էր Էրզրումի գավառի հյուսիսարևելյան մասում՝ Թորթում գետի վրա։ Կենտրոնը Թորթում ավանն էր։

Գավառակն իր տարածքով մոտավորապես համապատասխանում է Տայք աշխարհի Ազորդացփոր և Ոքաղե գավառներին։

## Աշխարհագրություն
Գավառակը գտնվում էր Թորթում գետի ու նրա վտակների ճյուղավորումների ավազանում և սահմանափակված էր Կարգաբազար ու Սևրի լեռնաշղթաների միջև գտնվող Թորթումի գոգավորությունով, որն ուներ 70 կմ երկարություն և 12-35 կմ լայնություն։ Տարածքում գտնվում են մի քանի լեռներ, որոնցից է Գուլիբաղդադը Անտիպոնտական լեռնահամակարգում։

Թորթումի տարածքը լեռնային է՝ շրջապատված անտառներով։ Թորթում գետի միջին հոսանքի շրջանում ժամանակին ձևավորվել է Թորթումի լիճը։ Լճակի հյուսիսում գետն արտահոսում է և գոյացնում է ջրվեժ։ Թորթումի ջրվեժն ունի 70 մետր բարձրություն, իսկ նրանից թափվող ջրի շառաչյունը լսելի է 20 կմ հեռավորության վրա։

## Պատմություն
Թուրքիայի հայահալած քաղաքականությունից զերծ չի մնացել նաև Թորթումի գավառը։ XIX դարում գավառակի հայ բնակչության զգալի մասը իսլամ է ընդունել։
1915 թվականի Մեծ Եղեռնի ժամանակ գավառակը հայազրկվեց։

## Բնակչություն
Ռուսական աղբյուրների համաձայն 1870-ական թվականներին Թորթումն ուներ 31 գյուղ՝ 16 722 բնակչով։ Ըստ Վ. Քիների 1891 թվականին ուներ 52 591 բնակիչ, որից 50 244-ը մուսուլմաններ։

## Տնտեսություն
Բնակչության հիմնական զբաղմունքը այգեգործություն, անասնապահությունն ու երկրագործությունն էր։ Հացահատիկի մշակություն գրեթե չկար, քանի որ տարածքը գրեթե զուրկ էր հարթ և ընդարձակ դաշտերից։ Ձորահովիտներում և նախալեռներում տարածված էր այգեգործությունն ու պտղաբուծությունը։ Մշակում էին տանձի և խնձորի (սպտիակ և կարմրավուն գույնի) ամենաընտիր տեսակները, բալ, կեռաս, ծիրան, դեղձ, սալոր, թութ, ընկույզ։ Մրգերի մեծամասնությունը վաճառվում էր գավառակի մեջ։

Մշակում էին նաև բրինձ և բամբակ։ Անասնապահները պահում էին մանր և խոշոր եղջերավոր անասուններ։ Ըստ ոչ լրիվ տվյալների 1890-ական թվականներին գավառակն ուներ 21 618 խոշոր և 72 087 մանր եղջերավոր անասուններ։

Պար և Ռաբատ գյուղերում արդյունահանվում էր կերակրի աղ։

## Պատմամշակութային կառույցներ
Թորթումը հարուստ է պատմական հուշարձաններով, որոնցից ամենանշանավորը Թորթում բերդն է։

## Վարչական բաժանում
1909 թվականին ուներ 13 նահիրե (գյուղախումբ)։ Գավառակն ուներ 73 գյուղ, որից 13-ը հայաբնակ էին։ 1915 թվականի Մեծ եղեռնի նախօրյակին գավառակն ուներ 11 հայաբնակ գյուղ՝ 3000 բնակչով։

Հայաբնակ գյուղերն էին.

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Կատեգորիա:Էրզրումի նահանգի շրջաններ
Ռոբերտ Մանուկյան (նկարիչ)

**Ռոբերտ Խաչատուրի Մանուկյան** (), հայ նկարիչ։

## Կենսագրություն
Ռոբերտ Մանուկյանը ծնվել է 1929 թվականին Երևանում։ 1957 թվականին ավարտել է Երևանի գեղարվեստա-թատերական ինստիտուտը։ Ստեղծագործում է գեղանկարչության, գրաֆիկայի բնագավառներում։

Գործերից են՝ «Ապագա ձկնորսները» (1959 թ.), «Նախօրեին» (1970 թ.), «Նավզիկե» (2002 թ.), «Մեսրոպ Մաշտոց» (2004 թ. բոլորը՝ կոմպոզիցիա), «Իսկրա» (եռապատկեր, 1971 թ.), «Հայկական պար» (թերթեր, երկուսն էլ՝ գրաֆիկա), 1988 թվականի երկրաշարժին նվիրված եռապատկեր (1990 թ., լիտոգրաֆիա) և այլն։ Հեղինակ է նաև գրքերի ձևավորումների։

Մանուկյանի աշխատանքները գտնվում են Հայաստանի ազգային պատկերասրահում, Եղիշե Չարենցի տուն-թանգարանում, Բաղդադի, Մոսկվայի և Կաունասի Ազգային թանգարաններում, Խարկովի, Ռիգայի, Սանկտ-Պետերբուրգի, Բեռլինի, Փարիզի, Լոս-Անջելեսի և այլ քաղաքների անհատական հավաքածուներում։

## Անհատական ցուցահանդեսներ
*Երևան, 1953 թ. 
*Յուրմալա, 1980 թ.
*Մոսկվա, 1970 թ.

## Ծանոթագրություններ

Կատեգորիա:1929 ծնունդներ
Կատեգորիա:Երևան քաղաքում ծնվածներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Սեպտեմբերի 11 ծնունդներ
Prisoner (երգ)

«**Prisoner**», կանադացի երգիչ The Weeknd-ի երգը, որում իր մասնակցությունն ունի նաև ամերիկացի երգչուհի Լանա Դել Ռեյը։ Այն գրվել է The Weeknd-ի, Լանա Դել Ռեյի և Illangelo-ի կողմից, իսկ պրոդյուսերական աշխատանքով զբաղվել են Illangelo-ն և The Weeknd-ը։ Երգը ընդգրկվել է The Weeknd-ի «Beauty Behind the Madness» (2015) անվանումը կրող երկրորդ ալբոմում։

Երգը ստացել է դրական արձագանքներ երաժշտական քննադատների կողմից, ովքեր բարձր են գնահատել Դել Ռեյի մասնակցությունը երգում։

## Նախապատմություն
thumb|right|250px|Երգում իր մասնակցությունն ունի երգչուհի Լանա Դել Ռեյը։
2015 թվականի հուլիսի 9-ին հայտնի է դառնում, որ The Weeknd-ի նոր ալբոմը կրելու է «Beauty Behind the Madness» անվանումը և թողարկվելու է հաջորդ ամիս։ Օգոստոսի 4-ին հրապարակվում է ալբոմի երգացանկը, որի 13-րդ ստեղծագործությունը կոչվում է «Prisoner» և այն համագործակցություն է ամերիկացի երգչուհի Լանա Դել Ռեյի հետ։ Խոսելով Դել Ռեյի հետ համագործակցության մասին, The Weeknd-ը «Pitchfork Media» հրատարակչությանը տված հարցազրույցում ասել է․ «Ես ու Լանան ընկերներ ենք եղել երկար ժամանակ։ Ես ոգեշնչել եմ նրան, նա էլ` ինձ։ Ես զգում եմ՝ կարծես մենք միշտ իրար հետ խոսել ենք մեր երաժշտության միջոցով։ Նա իմ երաժշտության աղջիկն է, իսկ ես՝ նրա երաժշտության տղան»։ Նա նաև նշել է, որ Դել Ռեյը միանշանակ առաջին արտիստն է եղել ում հետ ցանկացել է աշխատել նոր ալբոմի համար։ Օգոստոսի 22-ին նա առաջին անգամ կատարում է երգը Billboard Hot 100 ֆառատոնի ժամանակ, իսկ ստուդիայում ձայնագրված տարբերակը ալբոմի հետ միասին թողարկվում է օգոստոսի 28-ին։

## Քննադատական արձագանքներ
Երգը ստացել է դրական արձագանքներ երաժշտական քննադատների կողմից։ «The Verge» կայքի լրագրող Լիզի Փլազեկը գրել է, որ Դել Ռեյի հատվածը լսելուց հետո, կմտածեք թե ինչու մինչև այս երգը The Weeknd-ը չէր համագործակցել նրա հետ։ Ըստ «TheBoomBox» կայքի լրագրող Քրիս Գիբոնսի՝ Դել Ռեյին երգում ընդգրկելը «միանգամայն կատարյալ ընտրություն էր», քանի որ շատ քչերը կկարողանան նրա պես փոխանցել այդ սառնությունը երգին։

## Ծանոթագրություններ

## Արտաքին հղումներ
* Երգի տեքստը  MetroLyrics կայքում

Կատեգորիա:2015 երգեր
Կատեգորիա:The Weeknd-ի երգեր
Կատեգորիա:Լանա Դել Ռեյի երգեր
Հետապնդվողը (ֆիլմ)

**Հետապնդվողը** (), ռեժիսոր Դենիել Լուկի 2014 թվական դրամա ժանրի ֆիլմ։

## Սյուժե
Նախկին թմրամոլ և ԱՄՆ-ի հայտնի ավետարանիչ Ջոն Լյութերը (Ջեյմս Ռեմար) հանդես է գալիս ընդդեմ սենատոր Դոնալդ Հարիսոնի (Բրյուս Դևիսոն)՝ պաշտպանելով «Հավատի և անաչառության մասին ակտ»-ը, որը կապահովագրի հավասար հարաբերություններ և ճանաչում բոլոր տեսակի հավատ ընդունողների համար։ Հարիսոնն ասում է, որ ԱՄՆ-ն «այլևս քրիստոնեական երկիր չի համարվում և առհասարակ երբեք չի եղել այդպիսին», բայց Լյութերը շարունակում է քարոզել իր համոզմունքներն այն մասին, որ «միայն Աստծո խոսքը կարող է խաղաղություն բերել»։ Լյութերի վարկանիշը գցելու և խանգարեն օրինագծի ընդունումը, Հարիսոնի կողմնակիցներն ու նախագահի ենթակաները (Ջեյմս Հիգինս) առևանգում և սպանում են մի դեռահաս աղջկա՝ հանցանշաններն այնպես դասավորելով, որ իբր հանցագործությունը կատարել է հոգևորականը։ Լյութերը հայտնվում է փախուստի մեջ, օգնության խնդրանքով գնում է հոր՝ Չարլզի մոտ (Դալտոն Ֆրեդ Թոմպսոն)։

Լյութերը, հասկանալով, որ միայն արդարանալով ոչինչի չի հասնի և ամեն բան ուժի միջոցով պետք է անել, ամեն բան վերցնում է իր հսկողության տակ և փորձում բոլորին ապացուցել, որ ինքն անմեղ է և կապ չունի դեռահասի բռնաբարության և սպանության գործի հետ։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ֆիլմեր կրոնի մասին
Հողի օրգանական նյութեր

**Հողի օրգանական նյութեր** հողի բաղադրության մեջ մտնող օրգանական միացությունների համալիր։ Օրգանական նյութերի առկայությունն այն հիմնական հատկանիշներից է, որով հողը տարբերվում է մայրական ապարից։ Ձևավորվում են բուսական և կենդանական նյութերի քայքայման պրոցեսում։ Դրանք կենդանի և անկենդան բնության նյութերի փոխանակության կարևորագույն օղակն են։ Օրգանական նյութերի քանակով և բնույթով է բնորոշվում հողակազմող պրոցեսի ուղղությունը, հողի կենսաբանական, քիմիական, ֆիզիկական հատկությունները, բերրիությունը։

## Օրգանական նյութերի կառուցվածք
Օրգանական նյութերը կազմված են տարբեր քանակի քայքայված բուսական, և կենդանական, մնացորդներից, բայց հումուսային նյութերը դրանցում անպայման գերակշռում են։ Օրգանական նյութերի գլխավոր աղբյուրը հողում բուսական ծածկոցն է՝ քայքայվող արմատները և վերգետնյա զանգվածը։ Օրգանական զանգվածի մի մասը (տարին մի քանի հարյուր կգ/հա) հողի մեջ է մտնում մեռած կենդանիների և մանրէների պլազմայի ձևով։ Օրգանական մնացորդները մտնելով հող միկրո օրգանիզմների, միկրո, մեզո և մակրո ֆաունայի ներգործության շնորհիվ հումիֆիկացվում են։

## Հողի օրգանական նյութերի քայքայում
Հողի օրգանական նյութերի քայքայումը միկրո օրգանիզմների ներգործությամբ մեծ ազդեցություն է թողնում հողի օքսիդացման վերականգնման ռեժիմի վրա, հումուսային նյութերն ազդում են հողի փոխանակային ծավալի և բուֆերականության վրա, ունակ են ուռչելու, որով և որոշում են հողի՝ ջուրը պահող հատկությունը։ Օրգանական նյութերը սննդատարրերի աղբյուր են բույսերի համար։ Բուսական մնացորդների յուրաքանչյուր տոննայի հետ հող է մտնում 5–10 կգ ազոտ և 30–50 կգ մոխրային նյութեր (ֆոսֆոր, կալիում, ծծումբ և այլ տարրեր)։

Հողի հումուսը բույսերի համար ազոտի կարևորագույն աղբյուր է։ Օրգանական նյութերը նաև ֆոտոսինթեզի պրոցեսում օգտագործվող ածխաթթու գազի կարևոր աղբյուր են։ Հողի օրգանական նյութերի մեջ են մտնում նաև ֆիզիոլոգիապես ակտիվ նյութեր՝ վիտամիններ, աուքսիններ, անտիբիոտիկներ, որոնք հողի մեջ են մտնում բույսերի արմատների, գոմաղբի, կոմպոստների, բուսական և կենդանական մնացորդների հետ միասին։ Գյուղատնտեսական արտադրության պայմաններում կարևոր է հողի օրգանական նյութերի արդյունավետ օգտագործումը՝ դրա պաշարները լրացնելով գոմաղբի, կոմպոստների, միամյա և բազմամյա խոտերի ցանքի միջոցով։

Կատեգորիա:Օրգանական միացություններ
Ամրություն

մինի
**Ամրություն**՝ պինդ նյութերի՝ տարբեր ուժերի ներգործությունից չքայքայվելու հատկություն։ Հաճախ ամրություն է համարվում նաև նյութերի՝ բեռնվածքների ազդեցությանը դիմադրելու հատկությունը (առանց զգալի մնացորդային դեֆորմացիաների առաջացման)։

## Պինդ մարմինների ամրություն
Պինդ մարմինների ամրությամբ պայմանավորված է նյութը կազմող ատոմների (մոլեկուլների, իոնների) փոխազդեցությամբ։ Այդ պատճառով ամրությունը որոշվում է նյութի կառուցվածքով (բազմաբյուրեղ նյութերի համար՝ ատոմների քիմիական կապի ուժի բնույթով, բյուրեղային ցանցի տիպով, բյուրեղների չափերով, փոխդասավորությամբ ու փոխադարձ կապերով, իսկ ամորֆ նյութերի համար՝ ատոմների ու մոլեկուլների փոխդասավորությամբ և փոխազդեցության բնույթով)։

## Հատկություններ
Ամրությունը կախված է նաև.
* ջերմաստիճանից,
* բեռնավորման արագությունից,
* բեռնավորումը և բեռնաթափումը կրկնելու հաճախականությունից և տևողությունից,
* լարված վիճակի բնույթից,
* շրջապատող միջավայրի ազդեցությունից և այլն։

## Ամրության քանակական բնութագրեր
մինի|ձախից|350px
Ամրության քանակական բնութագրերը մեխանիկական այն լարումներն են, որոնց ազդեցությունից սկսում է նյութի քայքայումը կամ երևան են գալիս նկատելի մնացորդային դեֆորմացիաներ, այսինքն՝ ամրությունը քանակապես բնութագրվում է ամրության սահմանով (քայքայմանը նախորդող առավելագույն լարման հարաբերությունը նմուշի սկզբնական կտրվածքին), հոսունության սահմանով, հոգնածության սահմանով, սողքի սահմանով։ Քանի որ ամրությունը կախված է բեռնավորման տևողությունից, այս սահմանները տվյալ պինդ նյութի համար հաստատուն չեն։ Լարումների մեծացմանը զուգընթաց արագանում է նյութի քայքայումը։

## Տեսական արժեքի հաշվարկ
Պինդ մարմինների ամրության տեսական արժեքի հաշվարկը հիմնված է միջատոմային բոլոր կապերի միաժամանակյա խզման վրա և զգալիորեն տարբերվում է ամրության իրական արժեքից։ Պինդ մարմինների ամրության տեսական արժեքը 1/10 E կարգի մեծություն է (E Յունգի մոդուլն է)։ Օրինակ պողպատի ամրությունը 350 կգ/մմ2 է կամ 1/60 E, երկաթի շատ բարակ թելերի ամրությունը մինչև 1000 կգ/մմ2 կարգի մեծություն է կամ 1/20 E։

## Տեսական և տեխնիկական արժեքների տարբերություն
Ամրության տեսական և տեխնիկական արժեքների տարբերությունը կախված է նյութում եղած արատների քանակից, բաշխումից, մակերևույթի վիճակից, դիսլոկացիաներից ևն։ Կիրառական մեխանիկայի կարևոր հարցերից է պինդ նյութերի ամրությունը մեծացնելու խնդիրը։ Տեխնիկական նյութերի, հատկապես պողպատի, ամրությունը զգալիորեն մեծացվում է ջերմային, ջերմամեխանիկական մշակմամբ, լեգիրմամբ, ամրանավորմամբ և այլն։ Պոլիմերային նյութերի ամրությունը մեծացվում է միջմոլեկուլսւյին ուժեղ փոխազդեցության և որոշակի բյուրեղացման (կապրոն և այլն) աստիճան ունեցող նոր նյութերի սինթեզմամբ, ինչպես նաև ամրանավորող նյութերի ներմուծմամբ։

## Տես նաև
* Սողք
* Մետաղների հոգնածություն
* Հոսունություն

## Արտաքին հղումներ
* An introduction to materials hardness 
* Guidelines to hardness testing 
* Testing the Hardness of Metals 

Կատեգորիա:Նյութերի դիմադրություն
Տիեզերք. անձնական ուղևորություն

**Տիեզերք. անձնական ուղևորություն** (), Կառլ Սագանի, Էնն Դուրյանի և Սթիվեն Սոթերի հեղինակած գիտահանրամատչելի վավերագրական սերիալ։ Սերիալի վարողն է Կառլ Սագանը։ Կազմված է տասներեք էպիզոդներից և նվիրված է տարբեր գիտական թեմաների՝ սկսած կյանքի ծագումից մինչև Տիեզերքում մարդկության տեղը։

Ի սկզբանե սերիալը հեռարձակվում էր PBS հեռուստաալիքով 1980 թվականին։ Ի լրացումը սերիալի լույս է տեսել «Տիեզերք» (1980) գիրքը։

1989 թվականին սերիալի իրավունքները ձեռք է բերվում Turner Home Entertainment ընկերության կողմից։ Հեռուստատեսությամբ հեռարձակման համար ժամային էպիզոդները կրճատվել են, ինչպես նաև նկարահանվել են էպիզոդների նախաբաններ, որոնց մեջ Կառլ Սագանը պատմում է սերիալի առաջին ցուցադրությունից հետո կատարած նոր բացահայտումների մասին։ Հետագայում նաև նկարահանվել է 14-րդ էպիզոդը՝ Թեդ Թյորների և Կառլ Սագանի 1-ժամանոց հարցազրույցը։

## Արտաքին հղումներ
* 
* Կառլ Սագանի պորտալը
* Սերիալում օգտագործված երաժշտական ձայնագրությունների ամբողջական ցանկը
* Տիեզերքը Յություբ կայքում

Կատեգորիա:1980 թողարկված ամերիկյան հեռուստասերիալներ
Կատեգորիա:1980 ավարտված ամերիկյան հեռուստասերիալներ
Կատեգորիա:1980-ականների ամերիկյան հեռուստասերիալներ
Կատեգորիա:Ամերիկյան վավերագրական հեռուստասերիալներ
Կատեգորիա:Վավերագրական հեռուստասերիալներ տիեզերքի մասին
Կատեգորիա:Վավերագրական հեռուստասերիալներ գիտության մասին
Կատեգորիա:PBS
Կատեգորիա:Փիբոդի մրցանակիրներ
Կատեգորիա:Աստղագիտության հանրամատչելիացում
Կատեգորիա:Գիտահանրամատչելի ֆիլմեր
Կատեգորիա:Գիտահանրամատչելի հեռուստահաղորդումներ
Կատեգորիա:Կառլ Սագանի աշխատություններ
Բոթրոնի շրջան

**Բոթրոն** (), Լիբանանի 25 շրջաններից մեկը, որը մտնում է Հյուսիսային մարզի կազմի մեջ։ Շրջանի վարչական կենտրոնն է հանդիսանում Բոթրոն քաղաքը։ Շրջանի բնակչությունը կազմում է 51 120 մարդ։

## Աշխարհագրություն
Շրջանը գտնվում է Լիբանանի հյուսիսարևմտյան մասում և զբաղեցնում է 278 կմ² տարածք։ Հյուսիսում սահամանակից է Բիշարիի և Քուրայի շրջաններին, հարավում՝ Ջբեյլի շրջանին, արևելքում՝ Բաալբեկի շրջանին, իսկ արևմուտքում շրջանի ափերն են ողողում Միջերկրական ծովի ջրերը։

## Համայնքներ
Շրջանը բաժանվում է 24 համայնքների։

## Ծանոթագրություններ

Կատեգորիա:Լիբանանի շրջաններ
Կատեգորիա:Հյուսիսային մարզ (Լիբանան)
Սոկրատ Առաքելյան

**Առաքելյան Սոկրատ Վաղարշակի** (), խորհրդային կուսակցական և պետական աշխատող։ ԽՄԿԿ անդամ՝ 1938 թվականից։

1942 թվականին ավարտել է Երևանի Կ. Մարքսի անվան պոլիտեխնիկական ինստիտուտի քիմիկա-տեխնոլոգիական ֆակուլտետը։ 1953 թվականից աշխատել է որպես ՀԿԿ Կիրովականի քաղկոմի քարտուղար, 1957-1960 թվականներին՝ ՀԿԿ Կենտկոմի կուսօրգանների բաժնի վարիչ, 1960-1969 թվականներին՝ ՀԱՄԽ-ի նախագահ։ 1969 թվականից ՀԽՍՀ սննդի արդյունաբերության մինիստրն է եղել։ Ընտրվել է ՀԿԿ Կենտկոմի անդամ և նրա բյուրոյի անդամության թեկնածու, ԽՍՀՄ 6-րդ գումարման և ՀԽՍՀ 4-8-րդ գումարումների Գերագույն խորհուրդների պատգամավոր, ԽՄԿԿ XX-XXIII համագումարների պատգամավոր։ Պարգևատրվել է Աշխատանքային կարմիր դրոշի շքանշանով։

Սոկրատ Առաքելյանը մահացել է 1993 թվականին։ Թաղված է Երևանի Թոխմախ գերեզմանոցում։

## Ընտանիք
Սոկրատ Առաքելյանն ամուսնացել է Ռոզա Առաքելյանի հետ (1924-1994)։ Ունեցել է  երեք որդի և մեկ դուստր՝ Արմեն Սոկրատի Առաքելյան (1954-1986), Ռաֆայել Սոկրատի Առաքելյան (1946 թ.), Ռոբերտ Սոկրատի Առաքելյան (1947 թ.), Նարինե Սոկրատի Առաքելյան (1960 - 2013 թ)։

## Ծանոթագրություններ

Կատեգորիա:ԽՄԿԿ 22-րդ համագումարի պատվիրակներ
Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՍՀՄ ԳԽ 6-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:ՀԽՍՀ նախարարներ
Կատեգորիա:Հայկական ԽՍՀ Գերագույն Խորհրդի 4-րդ գումարման պատգամավորներ
Կատեգորիա:Հայկական ԽՍՀ Գերագույն Խորհրդի 5-րդ գումարման պատգամավորներ
Կատեգորիա:Հայկական ԽՍՀ Գերագույն Խորհրդի 6-րդ գումարման պատգամավորներ
Կատեգորիա:Հայկական ԽՍՀ Գերագույն Խորհրդի 8-րդ գումարման պատգամավորներ
Կատեգորիա:Հայկական ԽՍՀ Գերագույն Խորհրդի 9-րդ գումարման պատգամավորներ
Յուրի Յուզբաշյան

**Յուրի Վաղարշակի Յուզբաշյան** (), հայ դիրիժոր, երաժիշտ։ Մանկավարժական գիտությունների դոկտոր (1996), պրոֆեսոր (1991)։ ՀՀ վաստակավոր մանկավարժ (2003)։

## Կենսագրություն
Յուրի Յուզբաշյանը ծնվել է 1935 թվականին, Գորիսում։ Սովորել է Երևանի Ռոմանոս Մելիքյանի անվան երաժշտական ուսումնարանում։ 1964 թվականին ավարտել է Երևանի Կոմիտասի անվան պետական կոնսերվատորիայի խմբավարական բաժինը։ Դասավանդել է Երևանի հանրակրթական դպրոցներում։ 1965 թվականից դասավանդում է Երևանի Խաչատուր Աբովյանի անվան մանկավարժական համալսարանում, 1987-1998 թվականներին նույն համալսարանի գեղարվեստական դաստիարակության ֆակուլտետի դեկան, 1999-2009 թվականներին՝ խմբավարության և ձայնադրման ամբիոնի վարիչ։

Նյու-Յորքի միջազգային ակադեմիայի պատվավոր ակադեմիկոս է, անդամակցում է երեխաների և պատանիների երաժշտական դաստիարակության համաշխարհային ընկերություններին (Հունգարիա-1975, Հելսինկի-1990)։ ՀՀ ԳԱԱ Արվեստի ինստիտուտի աստիճաններ շնորհող գիտական խորհրդի և Հայաստանի երաժշտական ընկերության անդամ է։

## Պարգևներ, կոչումներ և մրցանակներ
* Ամերիկյան կենսագրություններ ուսումասիրող ինստիտուտի «Տարվա մարդ» տիտղոս, 1994, 2010
* ՀՀ վաստակավոր մանկավարժ, 2003
* Մովսես Խորենացու մեդալ (2015)

## Ծանոթագրություններ

## Արտաքին հղումներ
* Երաժշտություն, սկավառակներ

Կատեգորիա:Հայ դիրիժորներ
Կատեգորիա:Հայ երաժիշտներ
Կատեգորիա:Հայ պրոֆեսորներ
Կատեգորիա:Մանկավարժական գիտությունների դոկտորներ
Կատեգորիա:Հայ երկարակյացներ
Ռոբերտ Սարգսյան (քաղաքական գործիչ)

**Ռոբերտ Գուրգենի Սարգսյան** (), Հայաստանի Ազգային ժողովի նախկին պատգամավոր։

## Կրթություն
Սովորելով և ավարտելով միջնակարգ դպրոցը՝ Ռոբերտ Սարգսյանը 1989 թվականից սովորել և 1994 թվականին ավարտել է Երևանի անասնաբուծական-անասնաբուժական ինստիտուտը՝ ստանալով անասնաբույծ-ճարտարագետի մասնագիտացում։

* 1994-1995 թվականներին ծառայել է Հայաստանի Հանրապետության Զինված Ուժերում՝ պահեստազորի կապիտան է։

## Աշխատանքային գործունեությունը
### ՀՀ Բնապահպանության նախարարություն
1999 թվականին աշխատել է ՀՀ բնապահպանության նախարարության հատուկ պահպանվող տարածքների վարչության արգելոցապարկային համալիրում՝ առաջատար մասնագետ։

### ՀՀ Կառավարությանն առընթեր անշարժ գույքի կադաստրի պետական կոմիտե
* 2001 թվականին աշխատանքի է անցել ՀՀ կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման տեղեկատվության ենթաբաժնում՝ առաջին կարգի մասնագետ
* 2003 թ. թվականին- 2005 թթ.՝ ՀՀ կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման գրանցման բաժնի տեղեկատվության ենթաբաժնի պետ։
* 2004 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Նոր Նորք» տարածքային ստորաբաժանման ընդհանուր բաժնի պետ։ 
* 2007 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Ավան» տարածքային ստորաբաժանման ղեկավար։
* 2010 թ. ՀՀ Կառավարությանն առընթեր անշարժ գույքի կադաստրի պետական կոմիտեի «Մարաշ» տարածքային ստորաբաժանման ղեկավար։ 
* 2012 թ. ՀՀ կառավարությանն առընթեր անշարժ գույքի կադաստրի պետական կոմիտեի աշխատակազմի «Երեւան» տարածքային ստորաբաժանման ղեկավարի տեղակալ։

### Երևանի քաղաքապետարան
2005 թվականին ընտրվել է Երևան քաղաքի Ավան համայնքի ավագանու անդամ։

### ՀՀ Սոցիալական ապահովագրության պետական հիմնադրամի վճարումների ծառայություն
2005-2007 թվականներին աշխատել է ՀՀ սոցիալական ապահովագրության պետական հիմնադրամի վճարումների ծառայության «Ավան» տարածքային բաժանմունքի պատասխանատուի պաշտոնում։

### Հայաստանի Հանրապետության Ազգային Ժողով
* 2012 թվականի դեկտեմբերի 2-ին ընտրվել է Հայաստանի Հանրապետության Ազգային Ժողովի պատգամավոր Երևանի Ավան և Նոր Նորք վարչական շրջանների 001 ընտրատարածքից։
* Հանրապետական խմբակցության անդամ է։
* 2013 - 2015 թվականներին եղել է Տարածքային կառավարման եւ տեղական ինքնակառավարման հարցերի մշտական հանձնաժողովի անդամ։
* 2015 թվականի սեպտեմբերի 10-ից Պետական-իրավական հարցերի մշտական հանձնաժողովի անդամ է։

## Ընտանիք
Ռոբերտ Սարգսյանի 4 որդիներն են՝ Դավիթը, Հարությունը, Մհերը և Վահեն։

Կատեգորիա:ՀՀ ԱԺ 6-րդ գումարման պատգամավորներ
Կատեգորիա:Հայ անասնաբույծներ
Կատեգորիա:Հայ ճարտարագետներ
Իսպանիան 2012 ամառային օլիմպիական խաղերում

**[[Իսպանիա]]ն** 2012 թվականի հուլիսի 27-ից մինչև օգոստոսի 12-ը Լոնդոնում (Մեծ Բրիտանիա) կայացած **[[Ամառային Օլիմպիական խաղեր 2012|30-րդ ամառային Օլիմպիական խաղերում]]** մասնակցել է 23 մարզաձևերով։ Խաղերին մասնակցել են 278 մարզիկներ, որից 166 տղամարդ և 112 կին։ Իսպանիայի օլիմպիական հավաքականը նվաճել է 17 մեդալ, որից 3-ը՝ ոսկի, 10-ը արծաթ, 4 բրոնզե, ինչը ընդամենը մեկ մեդալով էր պակաս նախորդ օլիմպիական խաղերից։ Երեք մարզիկ նվաճել են մեկից ավելի մեդալ։ Թիմային պայքարում նույնպես իսպանացիները հաջող հանդես եկան, կանանց հանդբոլի և ջրի գնդակի հավաքականները նվաճեցին համապատասխանաբար արծաթե և բրոնզե մեդալներ։ Տղամարդկանց բասկետբոլի հավաքականը կրկնեց Պեկինի հաջողությունը և նվաճեց արծաթե մեդալ։

## Մեդալակիրներ

| width="78%" align="left" valign="top" |

| width="22%" align="left" valign="top" |

## Ծանոթագրություններ

Կատեգորիա:Իսպանիան օլիմպիական խաղերում
Արմինե Սարգսյան (այլ կիրառումներ)

**Արմինե Սարգսյան** անունը կարող է վերաբերել հետևյալ անձանց.

* Արմինե Սարգսյան (1959), Երևանի պատմության պետական թանգարանի տնօրեն, ազգագրագետ, պատմական գիտությունների թեկնածու, դոցենտ։
* Արմինե Սարգսյան (երգչուհի), (1967), հայազգի ջազային երգչուհի։
Արմեն Ուլիխանյան

**Արմեն Ուլիխանյան** (), բժիշկ-ստոմատոլոգ։ Նոր Նորք վարչական շրջանի ղեկավարն է։

## Կրթություն
* 1980 թվականին ընդունվել է Երևանի թիվ 96 միջնակարգ դպրոց։
* 1990 թվականին ավարտել է թիվ 104 միջնակարգ դպրոցը։
* 1991-1995 թվականներին սովորել և ավարտել է Հայկական բժշկական ինստիտուտը ստանալով բժիշկ-ստոմատոլոգի որակավորում։

## Աշխատանքային գործունեություն
### ՀՀ Առողջապահության նախարարություն
* 1995 թվականի սեպտեմբերի 1-ից մինչև 1996 թվականի օգոստոսի 15-ը աշխատել է թիվ 2 ստոմատոլոգիական պոլիկլինիկայում որպես բժիշկ-ինտերն։
* 1998 թվականի մայիսի 14-ից մինչև 2004 թվականի հունվարի 5-ը աշխատել է «Շտապ Օգնություն» Գ. Բ. Կ.-ում որպես բժիշկ-ստոմատոլոգ։
* 2003 թվականի օգոստոսի 13-ից աշխատել է «Մամմոն» ՍՊԸ-ում որպես տնօրեն։

### Նոր Նորք վարչական շրջան
* 2005 - 2007 թվականներին աշխատել է Նոր Նորք համայնքի ղեկավարի խորհրդական ընդհանուր հարցերով։
* 2008 թվականի օգոստոսի 8-ից մինչև 2009 թվականի հուլիսի 22-ը աշխատել է Նոր Նորք համայնքի ղեկավարի տեղակալ։

### Երևանի քաղաքապետարան
* 2009 թվականի օգոստոսի 24-ին նշանակվել է Երևանի քաղաքապետարանի աշխատակազմի առողջապահության վարչության պետ։
* 2012 թվականի մայիսի 21-ին ընտրվել է Նոր Նորք վարչական շրջանի ղեկավարն։

Ամուսնացած է, ունի 2 դուստր և 1 որդի։
Հայաստանի Հանրապետական Կուսակցության անդամ է։

## Պարգևներ
* Երևանի քաղաքապետի ոսկե մեդալ, 2016

## Ծանոթագրություններ

Կատեգորիա:1973 ծնունդներ
Կատեգորիա:Ապրիլի 26 ծնունդներ
Կատեգորիա:Երևան քաղաքում ծնվածներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀԿ անդամներ
Կատեգորիա:Հայ ատամնաբույժներ
Կատեգորիա:Հայ բժիշկներ
Կոլոնժ

**Կոլոնժ** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Կոլոնժ կանտոնի կազմի մեջ։ Կոմունայի օկրուգը Ժեկսն է։

Կոմունայի կոդը՝ 01109։

## Աշխարհագրություն
Կոմունան Փարիզ քաղաքից գտնվում է 410 կմ հարավ-արևելք, Դեպի հյուսիս-արևելք՝ Լիոն քաղաք, 95 կմ է և 55 կմ հարավ-արևելք Բուրկ ան Բրեսից։

Կոմունայի հարավ-արևելքում հոսում է Ռոնա գետը։ Կոմունայի արևմտյան մասը ծածկված է անտառով։

## Կլիմա
Կլիման Ցամաքային է, ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1897 մարդ։

## Քաղաքապետեր

## Տնտեսություն
2010 թվականին աշխատունակ տարիքի (15-64 տարեկան) ունեցող 1258 մարդկանցից 1032-ը տնտեսապես ակտիվ են եղել, 226-ը՝ պասիվ (ակտիվության ցուցանիշը` 82,0% է, 1999 թվականին՝ 77,3%)։ 1032 ակտիվ բնակիչներից աշխատել են 958-ը (527 տղամարդ, 431 կին), գործազուրկ է եղել 74 մարդ (33 տղամարդ և 41 կին)։ 226 պասիվներից 77 հոգի եղել են աշակերտ կամ ուսանող, 50-ը՝ թոշակառու, 99 պասիվ են եղել այլ պատճառներով։

## Ծանոթագրություններ

## Արտաքին հղումներ
* Официальный сайт  
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ